  Майя Бывальцева 2018-тӥ арын толшорысен южтолэзёзь Шаркан ёросын куасэн бызьылонъя нырысетӥез трос люкетъем турнир — Шаркан Ski Tour ортчоз, ивортэмын «ВКонтакте» вотэсысь  огинлыкын. Нырысетӥ люкетэз матысь удмуртарняе, 26-тӥ толшоре, Шаркан черкогуртысь куас стадионын ортчоз. Нылкышноос но воргоронъёс арлыдъя тямыс группаын эркын амалэн нимаз бызьылонъёсы пыриськозы. Озьы ик 2008-тӥ арын со бере вордскем пиналъёс понна «Шоколадный забег» ортчоз. «Учкисьёс но пыриськисьёс понна со нуналэ ватсаса спорт площадкаос ужалозы, дунтэк ӝук но пӧсь чай сётозы», — верамын ивортонын. Кыкетӥ люкетэз 10-тӥ тулыспалэ Кыква гуртын Спортъя тол элькун гурт шудонъёс улсын ортчоз. Тегъёс: Спорт Шаркан Удмуртия куас  